
Sutartis dalinai finansuojama iš Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą Specialiosios tranzito schemos lėšų, skirtų projektui Nr. SVVP/2023/3510 „Papildomos IRD veiklos sąnaudos 2024-2027 m.“

	Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo ir Vidaus reikalų telekomunikacinio tinklo infrastruktūros draudimo paslauga (Nr. PPR-1106)



	1. Perkančioji organizacija (PO)



	1.1. Perkančioji organizacija:
	Informatikos ir ryšių departamentas prie Lietuvos Respublikos vidaus reikalų ministerijos (Šventaragio g. 2, LT–01510 Vilnius; kodas 188774822)



	2. Pirkimo vykdytojas 



	2.1. Pirkimo procedūras vykdo:
	Išteklių agentūros prie Lietuvos Respublikos vidaus reikalų ministerijos pirkimo (toliau – IA)  pirkimo organizatorius

	2.2. Įgaliotas asmuo palaikyti tiesioginį ryšį su tiekėjais, gauti iš jų (ne tarpininkų) pranešimus, susijusius su pirkimo procedūromis, yra:
	Įgaliotas asmuo palaikyti tiesioginį ryšį su tiekėjais, gauti iš jų (ne tarpininkų) pranešimus, susijusius su pirkimo procedūromis, yra IA Viešųjų pirkimų skyriaus specialistė Marina Sosnovskaja (Šventaragio g. 2, Vilnius, 234 kab., tel. +370 5271 8832, el. paštas: marina.sosnovskaja@vrm.lt.



	3. Pirkimo objektas



	3.1. Pirkimo objekto rūšis yra:
	Paslaugos.

	3.2. Pirkimo pavadinimas: 
	Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo ir Vidaus reikalų telekomunikacinio tinklo infrastruktūros draudimo paslauga

	3.3. Ar pirkimas skaidomas į dalis
	Ne. 

	3.4. Ar Numatoma rengti susitikimą su tiekėjais dėl pirkimo dokumentų
	Ne.

	3.5. Ar Leidžiama apsilankyti paslaugų teikimo ar darbų atlikimo vietoje: 
	Netaikoma.

	3.6. Galimybė šifruoti teikiamus pasiūlymus
	Taip.

	3.7. Ar pirkimo organizatorius su tiekėjais gali derėtis dėl kainos ar kitų pasiūlymų sąlygų:
	Taip.

3.7.1 Organizatorius derybų atvejų įvertinęs pateiktus pasiūlymus, jeigu gauti pasiūlymai viršija pirkimui suplanuotas lėšas, pakartotinai kreipiasi į visus pasiūlymus pateikusius tiekėjus, kurių pasiūlymai atitiko pirkimo objekto keliamus reikalavimus, pranešdamas apie ekonomiškai naudingiausią pasiūlytą kainą, nenurodydamas ją pasiūliusio tiekėjo ir siūlo pateikti galutinius pasiūlymus. Galutinių pasiūlymų pateikimo terminą nustato organizatorius. Nugalėtoju pripažįstamas tas tiekėjas, kuris pasiūlė ekonomiškai naudingiausią galutinį pasiūlymą.

	3.8. Taikomi aplinkos apsaugos reikalavimai ir (arba) kriterijai ir jeigu taip, nurodoma kur nustatyta:
	Taip. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.1.3 p. vykdomas žaliasis pirkimas.
Aplinkosauginiai reikalavimai ir (arba) kriterijai nustatyti techninėje specifikacijoje 20 punktas.

	3.9. Perkančiosios organizacijos sprendimas neatlikti pirkimo naudojantis centrinės perkančiosios organizacijos paslaugomis:
	Pirkimo objekto negalima įsigyti iš centrinės perkančiosios organizacijos. 
Kauno apygardos teismas 2025-11-20 byloje Nr. e2-1442-657-2025 pritaikė laikinąsias apsaugos priemones.
Atsižvelgiant į tai nuo 2025-11-20 CPO LT kataloge šiame modulyje negali vykti nauji pirkimai (užsakymai). Todėl perkančiosioms organizacijoms nuo 2025-11-20 nėra galimybės teikti užsakymų dėl draudimo paslaugų per CPO LT elektroninį katalogą iki bus priimtas ir įsiteisės teismo sprendimas nagrinėjamoje byloje.


	3.10.  Taikomas BS 98 punkte nurodytas pasiūlymų vertinimo modelis (vertinamas tik galimo laimėtojo pasiūlymas): 
	Ne.



	4. Pasiūlymų pateikimas



	4.1. Pasiūlymų pateikimo terminas:
	Nurodytas CVP IS

	4.2. Paklausimų ir paaiškinimų pateikimo terminas:
	Nurodytas CVP IS

	4.3. Jeigu papildomos su pirkimo dokumentais susijusios informacijos paprašoma laiku, perkančioji organizacija ją pateikia visiems tiekėjams ne vėliau kaip likus:
	1 darbo dienai iki pasiūlymų pateikimo termino pabaigos.



	5. Susipažinimas su pasiūlymais



	5.1. Susipažinimas su gautais pasiūlymais vyks:
	Vienoje procedūroje.

	5.2. Susipažinimo su pateiktais pasiūlymais terminas:
	30 min po nurodyto CVP IS pasiūlymo pateikimo termino




	6. Pasiūlymų vertinimas



	6.1. Ekonomiškai naudingiausias pasiūlymas išrenkamas pagal
	Kainą.




	7. Dalyvavimo pirkime sąlygos 



7.1. Dalyvavimo pirkime sąlygos:
7.1. Dalyvavimo pirkime sąlygos:
7.1.1. Pašalinimo pagrindai pirkime taikomi ir tikrinami:

	Eil. Nr.
	Pašalinimo pagrindas
	Tiekėjo pašalinimo pagrindo buvimą ar nebuvimą įrodantys dokumentai

	7.1.1.1
	Perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose
	Pasiūlymą teikiantis tiekėjas informaciją nurodo pasiūlymo formoje. 

Jungtinės veiklos partneriai [jeigu pasiūlymą teikia ūkio subjektų grupė] ir/ar kiti ūkio subjektai [jeigu jų pajėgumais remiamasi kvalifikacijai]) ir subtiekėjai [jeigu pirkimo dokumentuose jiems atskirai nustatomi tokie reikalavimai] atskirai turi pateikti laisvos formos deklaraciją dėl nurodytų tiekėjo pašalinimo pagrindų.


 7.1.2. Kvalifikacijos reikalavimai pirkime keliami ir taikomi.
	Eil. Nr.
	Kvalifikaciniai reikalavimai
	Kvalifikacinius reikalavimus įrodantys dokumentai

	1.
	Tiekėjas turi teisę verstis draudimo veikla.
	Tiekėjas kvalifikacijai tikrinti turi pateikti:
Draudiko (juridinio asmens) draudimo veiklos licencijos, patvirtinančios Draudiko teisę vykdyti draudimo paslaugų teikimo veiklą, kopija (pateikiama skaitmeninė dokumento kopija) arba atitinkamos užsienio šalies institucijos  (profesinių ar veiklos tvarkytojų, valstybės įgaliotų institucijų pažymos, kaip nustatyta toje valstybėje, kurioje Paslaugų Draudikas registruotas) išduoto dokumento kopija (pateikiama skaitmeninė dokumento kopija)

	Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais, subtiekėjų pasitelkimo sąlygos: 
a) reikalavimą turi atitikti kiekvienas ūkio subjektų grupės narys (-iai)pagal jų prisiimamus įsipareigojimus pirkimo sutarčiai vykdyti;
b) tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų. 
c) subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas.


 7.1.3. Kokybės vadybos sistemos ir (arba) aplinkos apsaugos vadybos sistemos standartai pirkime nekeliami ir netaikomi.
	8. Kainodara



	8.1. Kainodaros būdas: 
	Fiksuotos kainos. Pradinės sutarties vertė yra lygi laimėjusio tiekėjo pasiūlymo kainai be pridėtinės vertės mokesčio (toliau – PVM), nurodytai už visą pirkimo dokumentuose ir sutartyje nurodytą perkamų prekių ir (ar) paslaugų kiekį ir (ar) apimtį.

	8.2. Taisyklė:
	-


	9. Pasiūlymo galiojimo užtikrinimas



	9.1. Pasiūlymo galiojimo užtikrinimo būdas ir dydis: 
	Netaikoma.




	10. Kiti pasiūlymo reikalavimai nenurodyti BS



10.1.	 Šiame pirkime EBVPD nenaudojamas. Tiekėjas teikdamas pasiūlymo formą dėl atitikties keliamiems 7.1.1 p. reikalavimams tiekėjui (jei taikoma) deklaruoja, kad atitinka pirkimo dokumentų reikalavimus ir neturi nustatytų pašalinimo pagrindų. Pažymų, patvirtinančių nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.

	11. Sutarties projektas  / Sutartinės nuostatos



DRAUDIMO PASLAUGŲ TEIKIMO SUTARTIS

20      m.                        d. Nr.
Vilnius

Informatikos ir ryšių departamentas prie Lietuvos Respublikos vidaus reikalų ministerijos (toliau – Draudėjas), atstovaujamas                         , ir                             (toliau – Draudikas), atstovaujama                     , toliau kartu ar atskirai vadinami Šalimis, vadovaudamiesi                      , sudarė šią paslaugų teikimo sutartį (toliau – Sutartis).

1. SUTARTIES DALYKAS
1.1. Draudikas įsipareigoja Sutartyje nustatyta tvarka ir sąlygomis teikti Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo ir Vidaus reikalų telekomunikacinio tinklo infrastruktūros draudimo paslaugas (toliau – paslaugos), kurių specifikacija nurodyta Sutarties 1 priede – Paslaugų specifikacijoje (toliau – Sutarties 1 priedas), o Draudėjas įsipareigoja Sutartyje nustatyta tvarka ir sąlygomis sumokėti draudimo įmokas. 
1.2. Sutarčiai taikomos Draudiko draudimo taisyklės:                                          (įrašyti konkrečias taisykles)(Sutarties 3 priedas), (toliau – Taisyklės), tiek kiek jos neprieštarauja Sutarties nuostatoms.
1.1. Turtas draudžiamas nauja atkuriamąja verte – suma, kurią reikia išleisti, norint įsigyti, pastatyti ar pagaminti naują tos pačios rūšies ir kokybės turtą, įskaitant projektavimo, montavimo, statybos išlaidas.
1.2. Sutartyje vartojamos sąvokos suprantamos taip, kaip jos apibrėžtos Lietuvos Respublikos draudimo įstatyme bei kituose Lietuvos Respublikos teisės aktuose, reglamentuojančiuose draudimo teisinius santykius ir Taisyklėse.

2. SUTARTIES KAINA IR ATSISKAITYMO TVARKA
2.1. Sutarties kaina (pradinės Sutarties vertė) –                   Eur                 . Detalios paslaugų kainos (įkainiai) nurodytos Sutarties priede. Paslaugoms netaikomas pridėtinės vertės mokestis.
2.2. Į Sutarties kainą įskaitomi visi mokesčiai ir rinkliavos bei kitos išlaidos (taip pat ir sąskaitų faktūrų teikimo elektroniniu būdu išlaidos), susijusios su Sutarties vykdymu.
2.3. Sutartyje nustatoma fiksuotos kainos kainodara.
2.4. Už paslaugas Draudėjas su Draudiku atsiskaito mokėjimo pavedimu, pinigus pervesdamas į Sutartyje nurodytą Draudiko sąskaitą, remiantis gauta teisinga sąskaita faktūra, pagal Sutartyje nurodytą kainą per 30 (trisdešimt) dienų nuo teisingos sąskaitos faktūros gavimo dienos iškart už 12 (dvylikos) mėnesių laikotarpį. 
2.5. Draudikas elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), gali pateikti pasirinktomis priemonėmis. Europos elektroninių sąskaitų faktūrų standarto neatitinkančią elektroninę sąskaitą faktūrą Draudikas privalo pateikti, naudodamasis informacinės sistemos SABIS priemonėmis. Draudėjas elektronines sąskaitas faktūras priima ir apdoroja naudodamosi informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Draudėjo ir Draudiko bendravimas ir keitimasis informacija naudojantis SABIS. 
2.6. Draudimo išmokos, mokėjimo sąlygos apibrėžtos Sutarties prieduose.

3. ŠALIŲ ĮSIPAREIGOJIMAI
3.1. Draudikas įsipareigoja:
3.1.1. vykdyti Sutartinius įsipareigojimus Sutartyje ir Sutarties prieduose nustatyta tvarka, sąlygomis ir terminais. Teikti Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo ir Vidaus reikalų telekomunikacinio tinklo infrastruktūros draudiminę apsaugą 12 (dvylika) mėnesių nuo draudimo liudijimo (poliso) išdavimo dienos;
3.1.2. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, atsakingą už Sutarties vykdymą, kuris stebės, kontroliuos ir prižiūrės Sutarties vykdymą, pasirašys Sutarties vykdymui reikiamus dokumentus, ir apie jį raštu informuoti Draudėją;
3.1.3. nedelsdamas (ne vėliau kaip per 3 (tris) darbo dienas) raštu informuoti Draudėją apie pasikeitusius savo rekvizitus, teisinį statusą, paskirtą atstovą.
3.1.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;
3.1.5. laikytis konfidencialumo ir asmens duomenų teisinės apsaugos reikalavimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Draudėjo Draudikui suteikta informacija yra laikoma konfidencialia, nebent Draudėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Draudikas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją. Per 5 (penkias) darbo dienas nuo Sutarties įsigaliojimo Draudikas turi pateikti Draudėjui jo specialistų, vykdysiančių Sutartį, pasirašytus konfidencialumo pasižadėjimus (Sutarties 4 priedas). Jei Draudikas keičia ar skiria papildomą specialistą (darbuotoją) Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas;
3.1.6. sumokėti draudimo išmoką už apdraustą turtą, kuris Sutarties galiojimo metu buvo nenumatytai, staiga ir netikėtai sunaikintas, sugadintas dėl Sutarties priede numatytų draudiminių įvykių pagal Taisyklėse numatytus sąvokų apibrėžimus;
3.1.7. Sutarties nutraukimo atveju (kai Sutartis nutraukta ne dėl Draudėjo kaltės) ne vėliau kaip per 10 (dešimt) dienų grąžinti Draudėjui jo sumokėtą sumą, proporcingą nesuteiktų paslaugų kainai (iš paskaičiuoto draudimo įmokos likučio išskaičiuojamos išmokėtos (ir rezervuotos) draudimo išmokos, tačiau administravimo mokestis neišskaičiuojamas), pinigus pervesdamas į Sutartyje nurodytą Draudėjo atsiskaitomąją sąskaitą.
3.1.8. Draudėjui sumokėjus draudimo įmoką, išduoti Draudėjui draudimo liudijimą (polisą) per 5 (penkias) dienas nuo draudimo įmokos gavimo dienos.
3.2. Draudėjas įsipareigoja:
3.2.1. sumokėti draudimo įmoką už teikiamą draudimo apsaugą per 30 (trisdešimt) dienų nuo teisingos sąskaitos faktūros gavimo dienos;
3.2.2. sudaryti sąlygas, suteikti jos visą turimą informaciją bei dokumentus, būtinus Sutarties vykdymui;
3.2.3. sužinojus apie draudiminį įvykį informuoti Draudiką ne vėliau kaip per 3 (tris) darbo dienas imtinai;
3.2.4. pasikeitus draudimo objektui ar jo buvimo vietai, informuoti Draudiką. Draudimo objekto įrangos kainos padidėjimui iki 5 (penkių) procentų nuo bendros įrangos kainos per visą Sutarties laikotarpį, netaikoma papildoma įmoka;  
3.2.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;
3.2.6. nedelsdamas (ne vėliau kaip per 3 (tris) darbo dienas) raštu pranešti Draudikui apie savo pasikeitusius rekvizitus, teisinį statusą, paskirtą atstovą.
3.3. Kiti Šalių įsipareigojimai nurodyti Sutarties prieduose, Taisyklėse, Draudimo įstatyme bei kituose draudimo teisinius santykius reglamentuojančiuose teisės aktuose.

4. ŠALIŲ TEISĖS
4.1. Draudikas turi teisę reikalauti, kad Draudėjas sumokėtų už paslaugas Sutartyje nustatyta tvarka, sąlygomis ir terminais.
4.2. Draudėjas turi teisę:
4.2.1. nemokėti už paslaugas, jeigu sąskaitoje faktūroje nurodyta neteisinga suma (kol bus išsiaiškinta su Draudiku ir sąskaitoje faktūroje bus nurodyta teisinga suma);
4.2.2. įvykus draudžiamajam įvykiui reikalauti, kad būtų išmokėta draudimo išmoka.
4.3. Kitos Šalių teisės nurodytos Sutarties prieduose.

5. ŠALIŲ ATSAKOMYBĖ
5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.
5.2. Draudikas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.
5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (force majeure). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.
5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.
5.5. Jei Draudikas nevykdo ar netinkamai vykdo sutartinius įsipareigojimus, apie kuriuos Draudikas buvo raštiškai įspėtas, tačiau per Draudėjo nustatytą terminą nepašalino paslaugų teikimo trūkumų, Draudėjo reikalavimu moka Draudėjui 5 (penkių) procentų nuo visos Sutarties kainos, nurodytos Sutarties 2.1 papunktyje, dydžio baudą.
5.6. Jei Draudėjas nevykdo savo Sutartinio įsipareigojimo apmokėti už paslaugas Sutartyje numatytais terminais Draudikui, Draudikas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,02 (dviejų šimtųjų) procentų dydžio delspinigius nuo laiku neapmokėtų paslaugų kainos už kiekvieną uždelstą dieną.


6. SUTARTIES GALIOJIMAS
6.1. Sutartis įsigalioja nuo jos pasirašymo dienos ir galioja iki visiško Šalių sutartinių įsipareigojimų įvykdymo arba iki tol, kol Sutartis nutraukiama Sutartyje ar teisės aktuose nustatytais atvejais ir tvarka. 
6.2. Jei viena iš Sutarties šalių nevykdo Sutartinių įsipareigojimų ir tai yra esminis Sutarties pažeidimas, kita šalis gali vienašališkai nutraukti Sutartį raštu prieš 20 (dvidešimt) įspėjusi kitą Sutarties šalį ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai šalys susitaria, ką laikys esminiu Sutarties pažeidimu). Šalys susitaria, kad esminiu Sutarties pažeidimu pagal Sutartį laikomi:
6.2.1. Sutartyje ar Taisyklėse numatytų Draudiko prievolių įvykdymo terminų praleidimas daugiau kaip 30 (trisdešimt) dienų dėl Draudiko kaltės;
6.2.2. Draudėjo prievolės apmokėti už paslaugas termino nesilaikymas daugiau kaip 30 (trisdešimt) dienų.
6.3. Draudėjas turi teisę vienašališkai nutraukti Sutartį, apie tai pranešęs Draudikui raštu prieš 20 (dvidešimt) darbo dienų. Draudikas turi teisę vienašališkai nutraukti Sutartį tik dėl svarbių priežasčių, apie tai pranešęs Draudėjui raštu prieš 20 (dvidešimt) darbo dienų. Šiuo atveju Draudikas privalo visiškai atlyginti Draudėjo patirtus nuostolius.
6.4. Sutartis bet kada gali būti nutraukta raštišku abiejų Šalių susitarimu.
6.5. Sutarties bet kada gali būti nutraukta Lietuvos Respublikos viešųjų pirkimų įstatymo 90 straipsnio ir kitų teisės aktų numatytais atvejais ir tvarka.

7. KITOS SĄLYGOS
7.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą, kurios nesutinka keisti, kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.
7.2. Sutartyje nurodyti Šalių rekvizitai gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nedarant Sutarties pakeitimo, tokį raštą laikant neatskiriama Sutarties dalimi.
7.3. Draudėjo paskirtas asmuo, atsakingas už Sutarties vykdymą yra         (el. paštas          , tel. (+370  (5)                       ). 
7.4. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.
7.5. Visi ginčai, kylantys iš Sutarties, sprendžiami gera valia ir bendru Sutarties Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.
7.6. Sutarčiai aiškinti bei ginčams spręsti taikoma Lietuvos Respublikos teisė.
7.7. Sutarties Šalys susirašinėja lietuvių kalba. 
7.8. Sutarties priedai:
7.8.1. Sutarties 1 priedas – „Paslaugų specifikacija“,  X lapai;
7.8.2. Sutarties 2 priedas – (įrašyti pasiūlymą) X lapai; 
7.8.3. Sutarties 3 priedas – (įrašyti konkrečias draudiko taisykles), X lapai; 
7.8.4. Sutarties 4 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai.

8. ŠALIŲ REKVIZITAI


	DRAUDĖJAS
Informatikos ir ryšių departamentas 
prie Lietuvos Respublikos vidaus 
reikalų ministerijos

Duomenys kaupiami ir saugomi Juridinių 
asmenų registre, kodas 188774822

Šventaragio g. 2, LT-01510 Vilnius                            
Tel. +370 5 271 7177
El. paštas: ird@vrm.lt
A. s. LT36 4040 0636 1000 1061
Lietuvos Respublikos finansų ministerija
Banko kodas 40400
	DRAUDIKAS




Duomenys kaupiami ir saugomi Juridinių asmenų registre, kodas 


Tel. 
El. paštas: 
A. s. 

